Udkast til ansøgning om ejers adresse.

*Testkøbing Kommune*

*Att.: Ejendomsskatteforvaltningen*

*Registerstien 1*

*9999 Testkøbing*

***Vedrørende adgang til ejendomsejeres adresse***

*I forbindelse med* ***Lilleby Elforsynings*** *løbende vedligeholdelse af ledningsnettet har vi som virksomhed behov for at tilskrive ejere af fast ejendom, der direkte eller indirekte er berørt af ledningsnettet (lodsejerne).*

*Da vi ikke har alle lodsejere registreret i vore egne registre som kunder el.lign. og da der løbende sker en vis udskiftning af lodsejerne, har vi behov for en revision af vore registreringer, ligesom vi har behov for en hurtig og effektiv adgang til lodsejerne via post og telefon ifm. udøvelse af vore opgaver på ledningsnettet.*

*Som følge heraf skal* ***Lilleby Elforsyning*** *anmode om kommunens tilladelse til, at* ***Lilleby Elforsyning*** *får udleveret de nødvendige oplysninger om de pågældende lodsejeres adresse fra Det Fælleskommunale Ejendomsdatasystem (ESR).*

*Data ønskes hentet via SKAT’s OIS-distributør LIFA A/S via* [*www.lifaois.dk*](http://www.lifaois.dk/) *via Internettet, hvorfra vi allerede får ejerens navn og ejendommens adresse.*

*Persondataloven kræver – forud for LIFA’s distribution/udlevering af lodsejernes adresse til os - at vi indhenter kommunens accept/tilladelse hertil.*

*De udleverede oplysninger vil udelukkende blive anvendt i Lilleby Elforsynings arbejde med vedligeholdelse af ledningsnettet – og således på ingen måde til markedsføring el. lign.*

***Lilleby Elforsyning*** *vil i øvrigt følge SKAT´s retningslinier for opbevaring og brug af ejendomsdata.*

*Med venlig hilsen*

*Ole Ledningsejer*

*Strækningsinspektør*

***Lilleby Elforsyning A/S***

*Tlf.: 99 88 77 66*

*E-mail:   
Smalstræde 7*

*9090 Lilleby*

*­­­­\_\_\_\_\_\_\_\_\_\_\_\_\_\_\_\_\_\_\_\_\_ Kommune tiltræder herved ovenstående anmodning*